  Туспуктэм: Руслан Нуриахметов Наталия Сильвестрова «Лига Знаний: школы и колледжи» ӵектослы йылпумъянъёс лэсьтӥзы. Ижкарысь 55 номеро школа но вузкаронъя но экономикая техникум, Асанысь аграрно-технической техникум Россиысь 500-эз устоосыз пӧлы пыризы. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Устоосыз пӧлы сюрем дышетсконниос данъетъёс но сизьым предметъя электрон книгаос басьтозы, кудзэ асьсэос быръёзы. Лыдметэз школаосысь яке колледжъёсысь дышетскисьёсын люкам баллъёсты лыдъяса но со дышетсконниосысь пыриськисьёслэн огъя лыдӟылы люкысы кылдытӥзы. «Лига Знаний: школы и колледжи» со 14-18 аресъем дышетскисьёслы но студентъёслы бадӟым онлайн-турнир, кудӥз кӧня ке толэзь кыстӥське. Туэ отчы быдэс Россиысь 400-лэсь трос, нош Удмуртиысь 1 сюрслэсь трос адами пыриськиз. Вожвылъяськонлэн улосвыл люкетэз 11-тӥ инвожое Ижкарын Йӧскалык лыдӟетъюртын радъяськоз, 15 командаос асьсэзыс эскерозы. Вормисез финалэ пыриськоз, кудӥз Москва толэзь пумын ортчоз. Тодэ вайытом, Ижкарысь нылпи сад Россиысь тужгес но устоосыз пӧлы пыриз. Тегъёс: школаос вожвылъяськон Удмуртия Россия  